Purekkari neem

pisi|Purekkari neem
pisi|Purekkari neem augustis
Purekkari neem on Pärispea poolsaarest eenduv neem. Selle ots on Mandri-Eesti põhjapoolseim punkt (59° 40' 31" N). 

Neem on kivine. Selle pikkus on umbes 1,5 kilomeetrit.

Purekkari neem asub Pärispea külas Kuusalu vallas. Ühtlasi jääb ta Lahemaa rahvuspargi alale. Neeme ja poolsaare ühinemiskohas asub MähüotsEesti kohanimeraamat, lk. 521, neemest itta jääb Mohni saarEesti kohanimeraamat, kaart 4.

Neemel kasvab mitmesuguseid taimi. Puudest leidub seal mändi (ka selle roomavat vormi), haaba ja pihlakat, põõsastest põhiliselt kibuvitsa.

Seal asub rändrahne, näiteks Purekkari Maasäärekivi.

Purekkari on esmamainitud Mellini atlases 1798. aastal kujul Purrikarri. Sama nimekuju kasutati ka 1871. aastal.Eesti kohanimeraamat, lk. 507

Neeme nimeks on liitnimi liigisõnaga "kari". Algselt ta oligi kari ja on ka Mellini atlases saarena kujutatud. Nime algusosa seostas Per Wieselgren sõnaga "purjekas", samas võib võrrelda ka tüvega "puri-", näiteks "purihammas", mis tuleb sõnast "purema".

 Viited 

Kategooria:Kuusalu kihelkond
Kategooria:Kuusalu vald
Kategooria:Eesti äärmuspunktid
Kategooria:Harju maakonna neemed